Guanyant Torrent insta l’Ajuntament a demanar a Ferrocarrils de la Generalitat el servei nocturn de Metro - Guanyem Benetússer
por GUANYAN TORRENT · diciembre 1, 2016
La plataforma ciutadana proposa horaris continuats en caps de setmana, festius i vespres de festa
Guanyant Torrent proposarà durant el proper plenari a celebrar hui dijous, que s’inste a Ferrocarrils de la Generalitat Valenciana, perquè aquesta localitat i les corresponents a les línies de Metro significades amb els números 1,2 i 7 entre Picassent i Empalme, si més no, dispose del Servei Nocturn de Metro, en dos torns, tots els caps de setmana i vespres de festius, de 2 a 4 hores.
A l’esmentada Moció, es deixa clar que al servei que se sol·licita, no seria necessari que mantingueren totes les parades en servei d’accés, a l’efecte d’evitar excessius costos en l’explotació. En aquest sentit, es considera que en mantindre obertes les parades de Jesús, Plaça Espanya, Corts Valencianes, Colom, Amistat, i Marítim, podrien romandre tancades la resta, tenint en compte que les corresponents a Paiporta, Picanya, Torrent, Sant Isidre i Picassent, no necessitarien personal adscrit per estar situades amb accés directe a la via pública.
Aquesta iniciativa de Guanyant Torrent, es realitza hagut compte que la població més gran de la comarca de l’Horta i fins i tot l’Àrea Metropolitana de València, es troba totalment desatesa en relació amb el Servei de Metro nocturn, cosa que no passa a la resta de les principals capitals de demarcació del conjunt de l’Estat que disposen d’aquest transport públic.
Però, a més d’això, es posa de manifest que els caps de setmana i vespres de festius, no es pot utilitzar el mateix, havent de disposar d’automòbil propi, o bé auto taxi –dit servei del qual igualment no es troba operatiu amb caràcter nocturn en moltes poblacions excepte en la Ciutat de València- i per tant, no es poden realitzar desplaçaments entre distintes poblacions.
La proposta que s’eleva perquè el conjunt de grups polítics municipals puguen secundar-la i fer-la pròpia, posa l’accent a més, en el fet que Torrent manté un elevat servei d’oci, cultura i d’hostaleria, al qual accedeixen un nombre significatiu de persones provinents d’altres punts d ela comarca, que, en cas d’acceptar-se el servei nocturn de metro podria ajudar a la mobilitat dins d’aquesta àrea Metropolitana i ajudaria a incrementar la seguretat vial.
Siguiente historia La subida de los impuestos al alcohol y el tabaco entra en vigor hoy
Historia previa La reforma clave para evitar la corrupción en la contratación pública, tramitada de urgencia y sin pasar por el pleno del Congreso